Håkon Rege

Håkon Rege (født 1955) er en norsk politiker (H).

Han var ordfører i Sola kommune i Rogaland 1988–1989, og var en av Norges to første ordførere fra Fremskrittspartiet. I 1990 ble han valgt til formann i Rogaland Fremskrittsparti. Han meldte overgang til Høyre våren 1995 og var gruppeleder og varaordfører 1995–1999 og ordfører 1999–2011.Håkon Rege sitter trygt - NRK/Rogaland 10. september 2007Rege takker for seg - NRK/Rogaland 8. september 2010 Rege har tidvis hatt et anstrengt forhold til sitt gamle parti, men innledet i 2007 et flertallssamarbeid med Fremskrittspartiet i Sola. I 2012 ble Rege utnevnt til æresmedlem i Sola Høyre.

Han har vært medlem i styret i Lyse siden 2004. Blant andre styreverv kan nevnes Stavanger Interkommunale Havn, Forus Næringspark, Sola Terminalbygg, Risavika Havn, Nord-Jæren bompengeselskap og Styringsgruppen for transportplan Jæren, herunder styret til FAFOT. Han er også leder av representantskapet i Rogaland Brannvesen IKS samt medlem av representantskapet i IVAR og KS. Han er også varamedlem til generalforsamlingen i KLP.

Rege har bakgrunn som gårdbruker og selvstendig næringsdrivende.

 Referanser 

Kategori:Ordførere i Sola
Kategori:Høyre-ordførere i Rogaland
Kategori:FrP-ordførere i Rogaland
Kategori:Norske bønder
Kategori:Personer fra Sola kommune